ข้อบังคับการนิคมอุตสาหกรรมแห่งประไทยข้อบังคับการนิคมอุตสาหกรรมแห่งประไทยฉบับที่ ๑๐๘ว่าด้วยการดำเนินงานระบบขนส่งสินค้าเหลวทางท่อ พ.ศ. ๒๕๔๕ โดยที่เป็นการสมควรให้มีข้อบังคับเกี่ยวกับการควบคุมการดำเนินงานระบบขนส่งสินค้าเหลวทางท่อของผู้ประกอบกิจการในนิคมอุตสาหกรรมตามมาตรา ๖ (๔) (๕) และมาตรา ๑๐ (๔)แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และที่แก้ไขเพิ่มเติมอาศัยอำนาจตามความในมาตรา ๒๓ (๑) แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ คณะกรรมการการนิคมอุตสาหกรรมแห่งประเทศไทยจึงออกข้อบังคับไว้ดังต่อไปนี้ข้อ ๑ข้อบังคับนี้เรียกว่า ข้อบังคับการนิคมอุตสาหกรรมแห่งประเทศไทย ฉบับที่ ๑๐๘ว่าด้วย การดำเนินงานระบบขนส่งสินค้าเหลวทางท่อ พ.ศ. ๒๕๔๕ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในข้อบังคับนี้กนอ. หมายความว่า การนิคมอุตสาหกรรมแห่งประเทศไทยผู้ว่าการ หมายความว่า ผู้ว่าการ กนอ.สินค้าเหลว หมายความว่าของที่ใช้ในกระบวนการผลิตหรือเพื่อประโยชน์แก่กระบวนการผลิตซึ่งต้องขนส่งทางท่อเช่น ผลิตภัณฑ์ปิโตรเลียม ปิโตรเคมี เคมีภัณฑ์ สารระเหย สารกัดกร่อนต่าง ๆวัตถุอันตราย และให้หมายความรวมถึงก๊าซธรรมชาติ และไอน้ำด้วย ทั้งนี้ ไม่รวมถึงน้ำประปา และน้ำดิบระบบขนส่งสินค้าเหลวทางท่อ หมายความว่าระบบการลำเลียงสินค้าเหลวจากที่หนึ่งไปยังอีกที่หนึ่งโดยทางเส้นท่อตามอาณาบริเวณที่จัดไว้เพื่อระบบการลำเลียงดังกล่าวและให้หมายความรวมถึงโครงสร้าง เครือข่ายของท่อขนส่งอาคารและอุปกรณ์ของระบบดังกล่าวด้วยคำขอ หมายความว่าคำขออนุญาตก่อสร้างระบบท่อขนส่งสินค้าเหลวข้อ ๔ผู้ประกอบกิจการซึ่งจะดำเนินงานระบบขนส่งสินค้าเหลวทางท่อ ต้องได้รับอนุญาตเป็นหนังสือจากผู้ว่าการหรือผู้ซึ่งผู้ว่าการมอบหมายข้อ ๕ผู้ขออนุญาตต้องยื่นคำขอต่อ กนอ. ตามแบบที่ กนอ. กำหนดพร้อมด้วยข้อมูลรายละเอียดดังต่อไปนี้๕.๑ ข้อมูลโครงการ แสดงแผนที่แผนผังการใช้พื้นที่ของโครงการ ผู้ขนส่ง ผู้รับการขนส่ง ชนิดของสินค้าเหลว๕.๒ ข้อมูลแบบบ่งชี้อันตรายและการประเมินความเสี่ยงภัยของการขนส่งสินค้าเหลวทางท่อ๕.๓ ข้อมูลการจัดการความเสี่ยงภัยประกอบด้วย- มาตรการป้องกันและควบคุมเหตุอันตรายที่อาจเกิดขึ้นจากการขนส่ง- รายละเอียดของระบบหรืออุปกรณ์ป้องกัน เช่นระบบดูดสุญญากาศ ระบบกักเก็บสาร เป็นต้น โดยให้แสดงถึงประสิทธิภาพของระบบดังกล่าวด้วย- มาตรการบรรเทา ระงับ และฟื้นฟูเหตุการณ์หากเกิดเหตุรั่วไหลของสินค้าเหลวในกรณีที่กิจการหรือโครงการของผู้ขออนุญาตได้รับความเห็นชอบในรายงานการวิเคราะห์ผลกระทบสิ่งแวดล้อมจากสำนักงานนโยบายและแผนสิ่งแวดล้อมในเรื่องที่ผู้ขออนุญาตยื่นคำขอต่อกนอ. ในข้อหนึ่งข้อใดดังกล่าวในวรรคแรกแล้ว ให้ยกเว้นไม่ต้องทำรายงานในข้อนั้น ๆโดยให้ยื่นรายงานฯ ที่ได้รับความเห็นชอบจากสำนักงานนโยบายและแผนสิ่งแวดล้อมแทนข้อ ๖เพื่อประโยชน์ในการควบคุม กำกับ ดูแล และอำนวยความสะดวกแก่ผู้ประกอบกิจการในนิคมอุตสาหกรรมในการดำเนินงานระบบขนส่งสินค้าเหลวทางท่อ กนอ. อาจจัดตั้งนิติบุคคลขึ้นหรือเข้าเป็นหุ้นส่วนจำพวกจำกัดความรับผิดในห้างหุ้นส่วนจำกัดหรือถือหุ้นในนิติบุคคลใดๆซึ่งมีวัตถุประสงค์ที่เป็นประโยชน์หรือเกี่ยวเนื่องกับกิจการอันอยู่ในวัตถุประสงค์ของกนอ. ก็ได้ทั้งนี้ การดำเนินการตามวรรคแรกต้องได้รับความเห็นชอบจากคณะกรรมการกนอ.ก่อนข้อ ๗ ให้กนอ. ออกหนังสืออนุญาตตามแบบแนบท้ายข้อบังคับนี้ หรือแจ้งเหตุผลกรณีที่ยังไม่สามารถออกใบอนุญาตให้แก่ผู้ยื่นคำขอภายใน ๑๕ วันทำการข้อ ๘ผู้ขออนุญาตต้องปฏิบัติตามมาตรการและเงื่อนไขที่กำหนดไว้ท้ายใบอนุญาต หากผู้ขออนุญาตไม่ปฏิบัติตามมาตรการและเงื่อนไขดังกล่าวให้ กนอ. สั่งแก้ไขให้เป็นไปตามมาตรการและเงื่อนไขที่กำหนดและถ้าผู้ขออนุญาตไม่ดำเนินการแก้ไขให้แล้วเสร็จภายใน ๓๐ วันทำการนับแต่วันที่ผู้ขออนุญาตได้รับแจ้งจาก กนอ. ให้ กนอ. เพิกถอนใบอนุญาตตามข้อบังคับนี้ข้อ ๙การดำเนินงานระบบขนส่งสินค้าเหลวทางท่อซึ่งผู้ขออนุญาตได้ดำเนินการไปแล้วก่อนวันที่ข้อบังคับฉบับนี้ใช้บังคับนั้นหากผู้ขออนุญาตมีข้อตกลงกับ กนอ. ตามสัญญาที่ทำไว้กับกนอ.หรือตามเงื่อนไขที่กำหนดไว้ท้ายใบอนุญาตให้ใช้ที่ดินและประกอบกิจการในนิคมอุตสาหกรรมยอมรับที่จะปฏิบัติตามหลักเกณฑ์เงื่อนไขการใช้ที่ดินในนิคมอุตสาหกรรมที่กนอ. จะกำหนดในภายหน้าให้ผู้ว่าการหรือผู้ที่ผู้ว่าการมอบหมายมีอำนาจสั่งให้ผู้ขออนุญาตปฏิบัติตามข้อบังคับนี้ได้การขออนุญาตดำเนินงานระบบท่อขนส่งสินค้าเหลวทางท่อซึ่งยื่นคำขออนุญาตไว้ก่อนวันที่ข้อบังคับนี้ใช้บังคับและยังอยู่ในระหว่างการพิจารณาของกนอ. ให้ถือว่าเป็นคำขออนุญาตตามข้อบังคับนี้ และให้ กนอ.เรียกข้อมูลเพิ่มเติมเพื่อประกอบการพิจารณาอนุญาตตามเงื่อนไขที่กำหนดไว้ในข้อบังคับนี้ต่อไปข้อ ๑๐ให้ผู้ว่าการรักษาการตามข้อบังคับนี้ และให้มีอำนาจวินิจฉัยชี้ขาดในกรณีที่มีปัญหาต่างๆ ในการดำเนินการตามข้อบังคับนี้ประกาศ ณ วันที่ ๓ มกราคม พ.ศ. ๒๕๔๕ร้อยเอก ขจิต หัพนานนท์ประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑.คำขออนุญาตดำเนินงานระบบขนส่งสินค้าเหลวทางท่อ๒.ใบอนุญาตดำเนินงานระบบขนส่งสินค้าเหลวทางท่อ(ดูข้อมูลจากภาพกฎหมาย)พรพิมล/แก้ไข๑๔ มิถุนายน ๒๕๔๕ศิรวัชร์/ปรับปรุง๗ มีนาคม ๒๕๕๙[๑] ราชกิจจานุเบกษาเล่ม ๑๑๙/ตอนพิเศษ ๑๔ ง/หน้า ๓๓/๒๐ กุมภาพันธ์ ๒๕๔๕